Իսկ հանրույթի որոշակի հատվածի լուրջ քաղաքական նախագծերի դեպքում (ասենք՝ անկախ պետություն ստեղծելու ծրագրերը), նրա անդամների փոխադարձ պահանջները կարող են հանգեցնել ներէթնիկ վեճերի: Ցայտուն օրինակ է հայկական Սփյուռքի դիմակայությունը 2009թ. Թուրքիայի հետ հարաբերությունները կարգավորելու՝ Հայաստանի Հանրապետության ղեկավարության ծրագրերին: Նման հակասություններն առավել ակնառու էին Արցախի ազատագրման պայքարի տարբեր ժամանակահատվածներում: Մասնավորապես՝ Հայաստանի քաղաքացիների ու քաղաքական գործիչների զգալի մասը այս պայքարում էր տեսնում իր ներքին խժդժությունների պատճառները եւ պետականաշինության խոչընդոտները: Անհրաժեշտություն չկա հատուկ ընդգծել 1980-ականներին եւ 90-ականների սկզբին ջարդերի եւ հալածանքների ենթարկված Ադրբեջանի հայերի ողբերգությունը: